CELEX: 32021D0867
Language: el
Date: 2021-05-28 00:00:00
Title: Εκτελεστική απόφαση (ΕΕ) 2021/867 της Επιτροπής της 28ης Μαΐου 2021 σχετικά με τα εναρμονισμένα πρότυπα για τα παιχνίδια τα οποία εκπονήθηκαν προς υποστήριξη της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου

31.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 190/96
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/867 ΤΗΣ ΕΠΙΤΡΟΠΗΣ
         της 28ης Μαΐου 2021
         σχετικά με τα εναρμονισμένα πρότυπα για τα παιχνίδια τα οποία εκπονήθηκαν προς υποστήριξη της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 13 της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου (2), τα παιχνίδια που συμμορφώνονται με τα εναρμονισμένα πρότυπα ή με μέρη αυτών, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται με τις απαιτήσεις των εν λόγω προτύπων ή μερών τους, όπως προβλέπονται στο άρθρο 10 της οδηγίας 2009/48/ΕΚ και στο παράρτημα ΙΙ της εν λόγω οδηγίας.
                  
               
                     (2)
                  
                  
                     Η οδηγία 2009/48/ΕΚ καθορίζει, στο μέρος III του παραρτήματος II, ειδικές απαιτήσεις για να εξασφαλιστεί ότι δεν υπάρχουν κίνδυνοι δυσμενών επιπτώσεων για την ανθρώπινη υγεία λόγω έκθεσης στις χημικές ουσίες ή τα μείγματα από τα οποία αποτελούνται τα παιχνίδια ή τα οποία περιέχουν. Η οδηγία 2009/48/ΕΚ καθορίζει επίσης, στο μέρος IV του παραρτήματος II, ειδικές απαιτήσεις για την εξασφάλιση υψηλού επιπέδου ασφάλειας των παιχνιδιών όσον αφορά τους κινδύνους που συνδέονται με την ηλεκτρική ενέργεια.
                  
               
                     (3)
                  
                  
                     Με την επιστολή M/445 (3), της 9ης Ιουλίου 2009, η Επιτροπή υπέβαλε στην Ευρωπαϊκή Επιτροπή Τυποποίησης (CEN) και στην Ευρωπαϊκή Επιτροπή Ηλεκτροτεχνικής Τυποποίησης (Cenelec) αίτημα για την εκπόνηση νέων και την αναθεώρηση των υφιστάμενων εναρμονισμένων προτύπων προς υποστήριξη της οδηγίας 2009/48/ΕΚ.
                  
               
                     (4)
                  
                  
                     Με βάση το αίτημα M/445 της 9 Ιουλίου 2009, η CEN αναθεώρησε το εναρμονισμένο πρότυπο EN 71-7:2014+A2:2018 «Ασφάλεια παιχνιδιών — Μέρος 7: Δακτυλομπογιές — Απαιτήσεις και μέθοδοι δοκιμής», τα στοιχεία αναφοράς του οποίου δημοσιεύθηκαν με την εκτελεστική απόφαση (ΕΕ) 2019/1728 της Επιτροπής (4). Αυτό είχε ως αποτέλεσμα την έγκριση του εναρμονισμένου προτύπου 1-7:2014+A3:2020.
                  
               
                     (5)
                  
                  
                     Το εναρμονισμένο πρότυπο EN 71-7: 2014 + A3: 2020 προβλέπει επικαιροποιημένη παραπομπή στην ισχύουσα νομοθεσία της Ένωσης όσον αφορά τη χρήση ορισμένων χρωστικών ουσιών που απαριθμούνται στους πίνακες A.1 και Α.2 του παραρτήματος Α του εν λόγω προτύπου, λαμβάνοντας υπόψη τις τελευταίες προδιαγραφές και τα κριτήρια καθαρότητας που καθορίζονται στον κανονισμό (ΕΕ) αριθ. 231/2012 της Επιτροπής (5). Ο κατάλογος των συντηρητικών που επιτρέπεται να χρησιμοποιούνται στις δακτυλομπογιές, ο οποίος παρατίθεται στον πίνακα B.1 του παραρτήματος Β του εναρμονισμένου προτύπου EN 71-7: 2014 + A3:2020, μειώνει τη μέγιστη επιτρεπόμενη συγκέντρωση κλιμβαζόλης σε 0,2 % σύμφωνα με τις πλέον πρόσφατες επιστημονικές συμβουλές που παρέχονται στην προσθήκη στη γνώμη της επιστημονικής επιτροπής για την ασφάλεια των καταναλωτών (6).
                  
               
                     (6)
                  
                  
                     Με βάση το αίτημα M/445, της 9 Ιουλίου 2009, η CEN αναθεώρησε το εναρμονισμένο πρότυπο EN 71-12:2013 «Ασφάλεια παιχνιδιών — Μέρος 12: Ν-νιτροζαμίνες και τα Ν-νιτροζώσιμες ουσίες», τα στοιχεία αναφοράς του οποίου δημοσιεύθηκαν με την εκτελεστική απόφαση (ΕΕ) 2019/1728 της Επιτροπής. Αυτό είχε ως αποτέλεσμα την έγκριση του εναρμονισμένου προτύπου EN 71-12:2016.
                  
               
                     (7)
                  
                  
                     Το εναρμονισμένο πρότυπο EN 71-12: 2016 προβλέπει βελτιωμένες μεθόδους δοκιμών για τις Ν-νιτροζαμίνες και τις Ν- νιτροζώσιμες ουσίες στα ελαστομερή, ιδίως όσον αφορά την ικανότητα ανίχνευσης (των συχνά καρκινογόνων) Ν-νιτροζαμινών ακόμη και σε χαμηλά επίπεδα, καθώς και όσον αφορά πρακτικές λεπτομέρειες των δοκιμών που οδηγούν σε πιο συνεκτική εφαρμογή της μεθόδου δοκιμών. Το πρότυπο περιλαμβάνει επίσης εναλλακτικούς τρόπους μέτρησης και ταυτοποίησης των Ν-νιτροζαμινών που ενδέχεται να υπάρχουν σε ορισμένα παιχνίδια. Επιπλέον, το πεδίο εφαρμογής του προτύπου διευρύνθηκε όσον αφορά τα υλικά που πρόκειται να υποβληθούν σε δοκιμή και τη διάρκεια του σταδίου μετανάστευσης για τα ελαστομερή, που αποτελεί το βασικό μέρος της σχετικής μεθόδου δοκιμών για τα εν λόγω υλικά παιχνιδιών.
                  
               
                     (8)
                  
                  
                     Με βάση το αίτημα M/445, της 9ης Ιουλίου 2009, η Cenelec αναθεώρησε το εναρμονισμένο πρότυπο EN 62115:2005 «Ηλεκτρικά παιχνίδια — Ασφάλεια» και τις σχετικές τροποποιήσεις του, τα στοιχεία αναφοράς των οποίων δημοσιεύθηκαν με την εκτελεστική απόφαση (ΕΕ) 2019/1728. Αυτό είχε ως αποτέλεσμα την έγκριση του εναρμονισμένου προτύπου EN IEC 62115:2020 και της τροποποίησής του EN IEC 62115:2020/A11:2020.
                  
               
                     (9)
                  
                  
                     Το αναθεωρημένο πρότυπο EN IEC 62115:2020 και η τροποποίησή του EN IEC 62115: 2020/A11: 020 προβλέπει την προσθήκη περαιτέρω προειδοποιήσεων για τη διασφάλιση καλύτερης ενημέρωσης των καταναλωτών σχετικά με τους κινδύνους που συνδέονται με την κατάποση μπαταριών-κερμάτων. Επικαιροποιεί τις απαιτήσεις όσον αφορά τη δυνατότητα πρόσβασης σε μπαταρίες- κέρματα και τις μπαταρίες-κουμπιά, για να διασφαλίζεται υψηλότερο επίπεδο προστασίας, και προσθέτει νέες απαιτήσεις για τα παιχνίδια που είναι συνδεδεμένα με οικιακές συσκευές, συμπεριλαμβανομένων των υπολογιστών, για την προστασία των χρηστών από ηλεκτροπληξία, Τροποποιεί περαιτέρω τα κριτήρια για τη μείωση των δοκιμών ώστε να προβλέπονται απλουστευμένες απαιτήσεις για τα ηλεκτρικά παιχνίδια με χαμηλή ισχύ και προβλέπει περαιτέρω απαιτήσεις για την ασφάλεια των LED στα παιχνίδια για να ελαχιστοποιηθεί ο κίνδυνος οφθαλμικών τραυματισμών. Προσθέτει νέες απαιτήσεις για την αντιμετώπιση των κινδύνων που συνδέονται με τη χρήση τηλεχειριζόμενων ηλεκτρικών παιχνιδιών με επιβαίνοντα οδηγό. Προσδιορίζει επίσης τον τύπο των μπαταριών που πρέπει να χρησιμοποιούνται για τη δοκιμή ηλεκτρικών παιχνιδιών που παρέχονται χωρίς μπαταρίες, ώστε να βελτιωθεί η αναπαραγωγιμότητα των δοκιμών, λόγω της αύξησης των διαθέσιμων τύπων μπαταριών. Προβλέπει επίσης την κατηγοριοποίηση των γενικών όρων για τις δοκιμές ώστε να εξασφαλίζεται ότι οι συνθήκες δοκιμής είναι κατάλληλες για κάθε τύπο παιχνιδιού και για την τροφοδότηση του με ηλεκτρική ενέργεια.
                  
               
                     (10)
                  
                  
                     Η Επιτροπή, από κοινού με την CEN, αξιολόγησε κατά πόσον το εναρμονισμένο πρότυπο EN 71-7:2014+A3:2020 που συνέταξε η CEN συμμορφώνεται με το αίτημα M/445 της 9ης Ιουλίου 2009. Το εναρμονισμένο πρότυπο EN 71-7:2014+A3:2020 πληροί τις απαιτήσεις που επιδιώκει να καλύψει και οι οποίες ορίζονται στην οδηγία 2009/48/ΕΚ. Επομένως, είναι σκόπιμο να δημοσιευθούν τα στοιχεία αναφοράς αυτού του προτύπου στην Επίσημη Εφημερίδα της Ευρωπαϊκής Ένωσης.
                  
               
                     (11)
                  
                  
                     Το εναρμονισμένο πρότυπο EN 71-7:2014+A3:2020 αντικαθιστά το εναρμονισμένο πρότυπο EN 71-7:2014+A2:2018. Ως εκ τούτου, είναι αναγκαίο να αφαιρεθούν τα στοιχεία αναφοράς του εν λόγω προτύπου από την Επίσημη Εφημερίδα της Ευρωπαϊκής Ένωσης. Για να δοθεί στους κατασκευαστές παιχνιδιών αρκετός χρόνος για να προσαρμόσουν τα προϊόντα τους στις αναθεωρημένες προδιαγραφές που περιέχονται στο εναρμονισμένο πρότυπο EN 71-7:2014+A3:2020, είναι αναγκαίο να αναβληθεί η απόσυρση των στοιχείων αναφοράς του εναρμονισμένου προτύπου EN 71-7:2014+A2:2018.
                  
               
                     (12)
                  
                  
                     Η Επιτροπή, από κοινού με την CEN, αξιολόγησε κατά πόσον το εναρμονισμένο πρότυπο EN 71-12:2016 που συνέταξε η CEN συμμορφώνεται με το αίτημα M/445 της 9ης Ιουλίου 2009. Το εναρμονισμένο πρότυπο EN 71-12:2016 πληροί τις απαιτήσεις που επιδιώκει να καλύψει και οι οποίες ορίζονται στην οδηγία 2009/48/ΕΚ. Ωστόσο, το σημείο α) του πίνακα 2 του εναρμονισμένου προτύπου EN 71-12:2016 υπερβαίνει τις απαιτήσεις που ορίζονται στο σημείο 8 του μέρους III του παραρτήματος II της εν λόγω οδηγίας, προβλέποντας οριακή τιμή για τις Ν-νιτροζαμίνες 0,01 mg/kg αντί για 0,05 mg/kg και οριακή τιμή για τις Ν-νιτροζώσιμες ουσίες 0,1 mg/kg αντί για 1 mg/kg. Δεδομένου ότι οι οριακές τιμές που ορίζονται στην οδηγία 2009/48/ΕΚ είναι οι οριακές τιμές οι οποίες πρέπει να τηρούνται, είναι αναγκαίο να προστεθεί σχετική ενημερωτική σημείωση κατά τη δημοσίευση του προτύπου EN 71-12:2016.
                  
               
                     (13)
                  
                  
                     Το εναρμονισμένο πρότυπο EN 71-12:2016 αντικαθιστά το εναρμονισμένο πρότυπο EN 71-12:2013. Ως εκ τούτου, είναι αναγκαίο να αφαιρεθούν τα στοιχεία αναφοράς του εν λόγω προτύπου από την Επίσημη Εφημερίδα της Ευρωπαϊκής Ένωσης. Για να δοθεί στους κατασκευαστές παιχνιδιών αρκετός χρόνος για να προσαρμόσουν τα προϊόντα τους στις αναθεωρημένες προδιαγραφές που περιέχονται στο εναρμονισμένο πρότυπο EN 71-12:2016, είναι αναγκαίο να αναβληθεί η απόσυρση των στοιχείων αναφοράς του εναρμονισμένου προτύπου EN 71-12:2013.
                  
               
                     (14)
                  
                  
                     Η Επιτροπή, από κοινού με την Cenelec, αξιολόγησε κατά πόσον το εναρμονισμένο πρότυπο EN IEC 62115:2020 και η τροποποίησή του EN IEC 62115:2020/A11:2020 που συνέταξε η Cenelec συμμορφώνεται με το αίτημα M/445 της 9ης Ιουλίου 2009. Τα εναρμονισμένα πρότυπα EN IEC 62115:2020 και EN IEC 62115:2020/A11:2020 πληρούν τις απαιτήσεις που επιδιώκει να καλύψει και οι οποίες ορίζονται στην οδηγία 2009/48/ΕΚ. Συνεπώς, είναι σκόπιμο να δημοσιευθούν τα στοιχεία αναφοράς των εν λόγω προτύπων στην Επίσημη Εφημερίδα της Ευρωπαϊκής Ένωσης.
                  
               
                     (15)
                  
                  
                     Το εναρμονισμένο πρότυπο EN IEC 62115:2020 και η τροποποίησή του EN IEC 62115:2020/A11:2020 αντικαθιστούν το εναρμονισμένο πρότυπο EN 62115:2005 και τις σχετικές τροποποιήσεις του. Επομένως, είναι αναγκαίο να αποσυρθούν τα στοιχεία αναφοράς του εναρμονισμένου προτύπου EN 62115:2005 από την Επίσημη Εφημερίδα της Ευρωπαϊκής Ένωσης. Προκειμένου να δοθεί στους κατασκευαστές παιχνιδιών αρκετός χρόνος για να προσαρμόσουν τα προϊόντα τους στις αναθεωρημένες προδιαγραφές που καθορίζονται στο εναρμονισμένο πρότυπο EN IEC 62115:2020 και στην τροποποίησή του EN IEC 62115:2020/A11:2020, είναι αναγκαίο να αναβληθεί η απόσυρση των στοιχείων αναφοράς του εναρμονισμένου προτύπου EN 62115:2005 και των σχετικών τροποποιήσεών του.
                  
               
                     (16)
                  
                  
                     Για λόγους σαφήνειας, εξορθολογισμού και απλούστευσης, θα πρέπει να δημοσιευθεί σε μία ενιαία πράξη πλήρης κατάλογος των στοιχείων αναφοράς των εναρμονισμένων προτύπων που έχουν καταρτιστεί προς υποστήριξη της οδηγίας 2009/48/ΕΚ και πληρούν τις απαιτήσεις που επιδιώκουν να καλύψουν. Τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2009/48/ΕΚ δημοσιεύονται επί του παρόντος στην εκτελεστική απόφαση (ΕΕ) 2019/1728 της Επιτροπής. Κατά συνέπεια, είναι αναγκαίο να αντικατασταθεί η απόφαση (ΕΕ) 2019/1728 από νέα απόφαση.
                  
               
                     (17)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που προβλέπονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα στοιχεία αναφοράς των εναρμονισμένων προτύπων για τα παιχνίδια τα οποία εκπονήθηκαν προς υποστήριξη της οδηγίας 2009/48/ΕΚ, και τα οποία απαριθμούνται στο παράρτημα Ι της παρούσας απόφασης, δημοσιεύονται στην Επίσημη Εφημερίδα της Ευρωπαϊκής Ένωσης.
         
         
            Άρθρο 2
            Η εκτελεστική απόφαση (ΕΕ) 2019/1728 καταργείται.
            Ωστόσο, το άρθρο 1 της εκτελεστικής απόφασης (ΕΕ) 2019/1728 εξακολουθεί να εφαρμόζεται στα στοιχεία αναφοράς των εναρμονισμένων προτύπων για τα παιχνίδια που εκπονήθηκαν προς υποστήριξη της οδηγίας 2009/48/ΕΚ, τα οποία παρατίθενται στο παράρτημα II της παρούσας απόφασης, έως τις ημερομηνίες που ορίζονται στο εν λόγω παράρτημα.
         
         
            Άρθρο 3
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            Βρυξέλλες, 28 Μαΐου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2009/48/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με την ασφάλεια των παιχνιδιών (ΕΕ L 170 της 30.6.2009, σ. 1).
         
            (3)  M/445, της 9ης Ιουλίου 2009, σχετικά με εντολή τυποποίησης που απευθύνεται στις CEN και CENELEC στο πλαίσιο της οδηγίας 2009/48/ΕΚ για την αναθεώρηση της οδηγίας 88/378/ΕΟΚ σχετικά με την ασφάλεια των παιχνιδιών.
         
            (4)  Εκτελεστική απόφαση (ΕΕ) 2019/1728 της Επιτροπής, της 15ης Οκτωβρίου 2019, σχετικά με τα εναρμονισμένα πρότυπα για τα παιχνίδια τα οποία εκπονήθηκαν προς υποστήριξη της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου (ΕΕ L 263 της 16.10.2019, σ. 32).
         
            (5)  Κανονισμός (ΕΕ) αριθ. 231/2012 της Επιτροπής, της 9ης Μαρτίου 2012, σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (ΕΕ L 83 της 22.3.2012, σ. 1).
         
            (6)  Η γνώμη σχετικά με την κλιμβαζόλη (P64) ref. SCCS/1506/13.
      
      
         
            ΠΑΡΑΡΤΗΜΑ I
            
                        Αριθ.
                     
                     
                        Στοιχεία αναφοράς του προτύπου
                     
                  
                        1.
                     
                     
                        EN 71-1:2014+A1:2018 Ασφάλεια παιχνιδιών — Μέρος 1: Μηχανικές και φυσικές ιδιότητες
                     
                  
                        2.
                     
                     
                        EN 71-2:2011+A1:2014 Ασφάλεια παιχνιδιών — Μέρος 2: Όριο ευφλεκτικότητας
                     
                  
                        3.
                     
                     
                        EN 71-3:2019 Ασφάλεια παιχνιδιών — Μέρος 3: Μετανάστευση ορισμένων στοιχείων
                     
                  
                        4.
                     
                     
                        EN 71-4:2013 Ασφάλεια παιχνιδιών — Μέρος 4: Συλλογές χημικών πειραμάτων και συναφών δραστηριοτήτων
                     
                  
                        5.
                     
                     
                        EN 71-5:2015 Ασφάλεια παιχνιδιών — Μέρος 5: Χημικά παιχνίδια (συλλογές) πλην συλλογών πειραμάτων χημείας
                     
                  
                        6.
                     
                     
                        EN 71-7:2014+A3:2020 Ασφάλεια παιχνιδιών - Μέρος 7: Δακτυλομπογιές — Απαιτήσεις και μέθοδοι δοκιμής
                     
                  
                        7.
                     
                     
                        EN 71-8:2018 Ασφάλεια παιχνιδιών — Μέρος 8: Παιχνίδια δραστηριοτήτων για οικιακή χρήση
                     
                  
                        8.
                     
                     
                        EN 71-12:2016 Ασφάλεια παιχνιδιών — Μέρος 12: Ν-Νιτροζαμίνες και Ν- νιτροζώσιμες ουσίες
                        Ενημερωτικό σημείωμα: Οι οριακές τιμές στο στοιχείο α) του πίνακα 2 της ενότητας 4.2 του προτύπου «EN 71-12: 2016 Ασφάλεια παιχνιδιών — Μέρος 12: Ν-Νιτροζαμίνες και Ν- νιτροζώσιμες ουσίες» είναι χαμηλότερες από τις οριακές τιμές που πρέπει να τηρούνται στο σημείο 8 του μέρους ΙΙΙ του παραρτήματος ΙΙ της οδηγίας 2009/48/ΕΚ. Ειδικότερα, οι τιμές αυτές είναι οι ακόλουθες:
                     
                  
                        Ουσία
                     
                     
                        Πρότυπο EN 71-12:2016
                     
                     
                        Οδηγία 2009/48/ΕΚ
                     
                  
                        Ν-νιτροζαμίνες
                     
                     
                        0,01 mg/kg
                     
                     
                        0,05 mg/kg
                     
                  
                        Ν- νιτροζώσιμες ουσίες
                     
                     
                        0,1 mg/kg
                     
                     
                        1 mg/kg.
                     
                  
                        9.
                     
                     
                        EN 71-13:2014 Ασφάλεια παιχνιδιών — Μέρος 13: Οσφρητικά επιτραπέζια παιχνίδια, συλλογές καλλυντικών και παιχνίδια γεύσεων
                     
                  
                        10.
                     
                     
                        EN 71-14:2018 Ασφάλεια παιχνιδιών — Μέρος 14: Τραμπολίνα οικιακής χρήσης
                     
                  
                        11.
                     
                     
                        EN IEC 62115:2020 Ηλεκτρικά παιχνίδια — Ασφάλεια
                        EN IEC 62115:2020/A11:2020
                     
                  
      
      
         
            ΠΑΡΑΡΤΗΜΑ II
            
                        Αριθ.
                     
                     
                        Στοιχεία αναφοράς του προτύπου
                     
                     
                        Ημερομηνία απόσυρσης
                     
                  
                        1.
                     
                     
                        EN 71-7:2014+A2:2018 Ασφάλεια παιχνιδιών - Μέρος 7: Δακτυλομπογιές — Απαιτήσεις και μέθοδοι δοκιμής
                        Σημείωση: Ως προς το επιτρεπόμενο συντηρητικό κλιμβαζόλη (καταχώριση 22 στον πίνακα Β.1 του παραρτήματος Β του παρόντος προτύπου), το τεκμήριο συμμόρφωσης ισχύει για μέγιστη επιτρεπόμενη συγκέντρωση έως 0,2% (και όχι: 0,5%). Βάση για το ανωτέρω αποτελεί η «ΠΡΟΣΘΗΚΗ στη γνώμη για την κλιμβαζόλη (P64) — αναφ. SCCS/1506/13» της επιστημονικής επιτροπής για την ασφάλεια των καταναλωτών (ΕΕΑΚ), που εγκρίθηκε μετά τη δημοσίευση του προτύπου από τη CEN.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        28 Νοεμβρίου 2021
                     
                  
                        2.
                     
                     
                        EN 71-12:2013 Ασφάλεια παιχνιδιών — Μέρος 12: Ν-Νιτροζαμίνες και Ν- νιτροζώσιμες ουσίες
                     
                     
                        28 Νοεμβρίου 2021
                     
                  
                        3.
                     
                     
                        EN 62115 :2005 Ηλεκτρικά παιχνίδια — Ασφάλεια
                        IEC 62115:2003 (τροποποιημένο) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Τροποποιημένο)
                     
                     
                        21 Φεβρουαρίου 2022